# Personālais dators VAIO Fit 14E/15ESVF1432/SVF1532

## Kā rīkoties, ja VAIO datoru nevar izslēgt?

- Izvēlieties kādu no turpmākajiem veidiem, kā iziet no visām aktīvajām lietojumprogrammām, un pēc tam vēlreiz izslēdziet VAIO datoru.

  - Aizvelciet lietojumprogrammu no ekrāna augšējās centrālās daļas uz apakšējo centrālo daļu. Skatiet vairāk informācijas tēmā Lietojumprogrammu aizvēršana.

  - Nospiediet taustiņu kombināciju Alt+F4.

    Ja ir kādi nesaglabāti dati, saglabājiet tos, kad parādās apstiprinājuma uzvedne.

- Ja VAIO datorā esat instalējis jaunu lietojumprogrammu, pārbaudiet, vai tā darbojas pareizi, vai tās dati atbilst standartam un vai lietojat to pareizi.

- Lai saņemtu tehnisko atbalstu, sazinieties ar programmas izdevēju vai norādīto izplatītāju.

- Ja VAIO datoram ir pievienotas perifērijas ierīces, piemēram, printeris vai USB ierīce vai dators ir pievienots tīklam, atvienojiet visas ierīces no datora un datoru no tīkla un tikai pēc tam izslēdziet to.

  Operētājsistēma Windows neļauj izslēgt datoru, kamēr tas ir savienots ar perifērijas ierīcēm vai tīklu. Papildus dažu perifērijas ierīču draiveri neatbalsta datora piespiedu izslēgšanas līdzekli.

- Ja datora ekrānā nevar veikt darbības, nospiediet taustiņu kombināciju Ctrl+Alt+Delete, izvēlieties opciju(Izslēgt) datora ekrāna apakšējā labajā stūrī un pēc tam opciju Izslēgt.

- Ja VAIO datora ekrānā nav iespējams veikt darbības un tiek rādīts ziņojums ar informāciju, ka tiek saglabāti iestatījumi vai ka notiek datora izslēgšana, secīgi izpildiet šādas darbības.

  - Nospiediet taustiņu Enter.

    Nedaudz uzgaidiet.

  - Ja problēmu neizdodas novērst, nospiediet taustiņu kombināciju Ctrl+Alt+Delete.

    Nedaudz uzgaidiet.

- Ja VAIO datoru vēl joprojām nevar izslēgt pēc tam, kad veiktas visas augstākminētās procedūras, veiciet tālāk minētās darbības.

  Ņemiet vērā, ka šīs darbības var izraisīt aktīvo datu bojājumus. Noteikti atvienojiet datoru no tīkla, pirms veikt šīs darbības.

  - Nospiediet taustiņu kombināciju Ctrl+Alt+Delete, izvēlieties opciju(Izslēgt) datora ekrāna apakšējā labajā stūrī un pēc tam opciju Izslēgt.

  - Nospiediet un turiet nospiestu vairāk nekā 4 vai 10 sekundes pogu(Izslēgt).

  - Atvienojiet maiņstrāvas adapteri un izņemiet akumulatoru no VAIO datora.

Uz lapas sākumu