# Personālais dators VAIO Fit 14E/15ESVF1432/SVF1532

## Piezīmes par disku lietošanu (ar optisko diskdzini aprīkotiem modeļiem)

Lietojot diskus VAIO datorā, ievērojiet tālāk minētās piezīmes.

### Piezīmes par disku atskaņošanu

- Atkarībā no sistēmas vides DVD/BD/AVCHD formāta disku atskaņošanas laikā var rasties skaņas pārrāvumi un/vai var tikt izlaisti kadri. Turklāt VAIO datorā nevar atskaņot noteiktu formātu diskus.

- Kad atskaņojat diskus:

  - pieaug centrālā procesora slodze. Aizveriet visas aktīvās lietojumprogrammas, izņemot pašlaik lietoto atskaņošanas lietojumprogrammu, lai nodrošinātu vienmērīgāku atskaņošanu;

  - nepārslēdziet displeja izvadi starp datora ekrānu un ārējo displeju.

### Piezīmes par ierakstīto disku atskaņošanu ar citiem atskaņotājiem

- Dažos CD atskaņotājos nevar atskaņot audio kompaktdiskus, kas ir izveidoti, izmantojot CD-R vai CD-RW datu nesējus.

- Dažos DVD atskaņotājos nevar atskaņot DVD diskus, kas ir izveidoti, izmantojot DVD+R DL, DVD-R DL, DVD+R, DVD+RW, DVD-R, DVD-RW vai DVD-RAM datu nesējus.

- Blu-ray Disc ierakstītājos, kuros tiek atbalstīta tikai BD-RE versija 1.0, nevar atskaņot BD-R vai BD-RE datu nesējus, kas ir izveidoti VAIO datorā. (Attiecas uz modeļiem, kas aprīkoti ar Blu-ray Disc diskdzini ar DVD SuperMulti.)

### Padomi sekmīgai ierakstīšanai

- Nepievienojiet un neatvienojiet kabeļus, piemēram, maiņstrāvas adapteri vai elektropadeves vadu, kamēr optiskajā diskdzinī dati tiek ierakstīti diskā.

- Dažās programmās dati tiek vienlaicīgi ierakstīti un pārbaudīti, tāpēc ierakstīšana var būt ilgāka, nekā paredzēts.

- Uzņēmums Sony neatbild par zaudējumiem vai bojājumiem, kas radušies rakstīšanas atteices rezultātā.

Uz lapas sākumu