# Personālais dators VAIO Fit 14E/15ESVF1432/SVF1532

## Skārienpaliktņa lietošana

Slidinot pirkstu pa skārienpaliktni, jūs varat pārvietot kursoru pa datora ekrānu.

Kad kursors atrodas uz vajadzīgā vienuma vai objekta, nospiediet kreisās pogas zonu vai labās pogas zonu, lai izpildītu dažādas vai parādītu izvēlnes.

1. Kreisās pogas zona

2. Labās pogas zona

#### Noklikšķināšana

Kad kursors atrodas uz vajadzīgā vienuma vai objekta, vienreiz nospiediet kreisās pogas zonu.

Vai arī vienreiz pieskarieties skārienpaliktnim.

#### Dubultklikšķa veikšana

Kad kursors atrodas uz vajadzīgā vienuma vai objekta, ātri divreiz nospiediet kreisās pogas zonu.

Vai arī ātri divreiz pieskarieties skārienpaliktnim.

#### Noklikšķināšana ar peles labo pogu

Kad kursors atrodas uz vajadzīgā vienuma vai objekta, vienreiz nospiediet labās pogas zonu.

Vai arī pieskarieties skārienpaliktnim ar diviem pirkstiem.

Atkarībā no kursora atrašanās vietas jūs varat izsaukt dažādas saīsņu izvēlnes.

#### Vilkšana

Kad kursors atrodas uz vajadzīgā vienuma vai objekta, vienreiz nospiediet kreisās pogas zonu un, spiežot uz zonas, slidiniet pirkstu pa skārienpaliktni.

Vai arī ātri divreiz pieskarieties skārienpaliktnim un no otrā pieskāriena slidiniet pirkstu.

#### Vilkšana un nomešana

Velciet ikonu, piemēram, failu, uz vajadzīgo vietu un atlaidiet pirkstu no kreisās pogas zonas.

Vai arī ātri divreiz pieskarieties ikonai un pēc otrā pieskāriena slidiniet pirkstu līdz vajadzīgajai vietai un paceliet pirkstu no skārienpaliktņa.

#### Ritināšana

Slidiniet divus pirkstus uz augšu un leju pa skārienpaliktni, lai ritinātu vertikāli pa ekrānu.

Slidiniet divus pirkstus no vienas puses uz otru pa skārienpaliktni, lai ritinātu horizontāli pa ekrānu.

#### Virzība atpakaļ vai uz priekšu, nekustinot kursoru

Kamēr skatāties vietnes, attēlus utt., uzlieciet trīs pirkstus uz skārienpaliktņa un slidiniet tos no vienas puses uz otru, lai virzītos atpakaļ vai uz priekšu, nepārvietojot kursoru.

#### Tuvināšana vai tālināšana

Kamēr skatāties vietnes, attēlus utt., savelciet divus pirkstus kopā, lai veiktu tālummaiņu. Attāliniet pirkstus, lai tuvinātu, vai savelciet pirkstus, lai tālinātu.

#### Lietojumprogrammas izvēlnes atvēršana

Uzlieciet pirkstu skārienpaliktņa augšējā malā un slidiniet pirkstu uz leju.

Lietojumprogrammu izvēlne neparādās, ja lietojumprogramma neatbalsta lietojumprogrammu izvēlni.

#### Viedpogu sadaļas atvēršana

Uzlieciet pirkstu skārienpaliktņa labajā malā un slidiniet pirkstu pa kreisi. Skatiet vairāk informācijas tēmā Viedpogu sadaļas atvēršana.

#### Pārslēgšanās starp lietojumprogrammām

Uzlieciet pirkstu uz skārienpaliktņa kreisās malas un slidiniet pirkstu pa labi, lai pārslēgtos uz aktīvo lietojumprogrammu. Ja darbojas vairāk nekā viena lietojumprogramma, atkārtojiet šo darbību, lai pārslēgtos starp lietojumprogrammām krītošā secībā, sākot ar nesenāk izmantoto lietojumprogrammu.

#### Piezīme

- Žestu funkcija (ritināšana, virzība atpakaļ/uz priekšu, tuvināšana/tālināšana, lietojumprogrammas izvēlnes atvēršana, viedpogu sadaļas atvēršana, lietojumprogrammu pārslēgšana), iespējams, nedarbosies atkarībā no VAIO datora darbības stāvokļa vai skārienpaliktņa iestatījumiem.

#### Padoms

- Skārienpaliktņa forma ir atkarīga no iegādātā modeļa.

- Lai skatītu detalizētu informāciju par skārienpaliktņa lietošanu, startējiet pakalpojumu VAIO Control Center, noklikšķiniet uz opcijas Input Device un izpildiet sniegtos video norādījumus. Lai startētu pakalpojumu VAIO Control Center, skatiet tēmu Sadaļas Programmas startēšana.

Uz lapas sākumu

### Saistītās tēmas

- Skārienpaliktņa iespējošana/atspējošana
- Skārienpaliktņa pieskaršanās funkcijas atspējošana
- Žestu funkcijas iespējošana/atspējošana

Uz lapas sākumu