# Personālais dators VAIO Fit 14E/15ESVF1432/SVF1532

## Kā rīkoties, ja pēc ieslēgšanas/izslēgšanas pogas nospiešanas iedegas zaļais strāvas padeves indikators, bet ekrānā joprojām nekas nav redzams?

- Pārliecinieties, ka spilgtuma un kontrasta vadīklas ir noregulētas pareizi.

- Displeja izvade var būt iestatīta uz ārējo displeju.

  Nospiediet taustiņu kombināciju Fn+F7 vairākas reizes, lai izvēlētos vajadzīgo displeja izvadi, un pēc tam nospiediet taustiņu Enter.

- Ja izmantojat ārējo displeju, pārliecinieties, ka tas ir pievienots maiņstrāvas kontaktligzdai un ir ieslēgts. Pārliecinieties, ka spilgtuma un kontrasta vadīklas ir noregulētas pareizi.

  Skatiet informāciju par iestatījumu maiņu rokasgrāmatā, kas iekļauta jūsu displeja komplektācijā.

- Nospiediet taustiņu kombināciju Alt+F4 vairākas reizes, lai aizvērtu lietojumprogrammas logu.

  Iespējams, radusies lietojumprogrammas kļūda.

- Ja pēc kāda laika datora ekrāns joprojām ir tukšs, restartējiet savu VAIO datoru, secīgi veicot tālāk minētās darbības. Ņemiet vērā, ka šīs darbības var izraisīt aktīvo datu bojājumus.

  - Atvienojiet visas perifērijas ierīces, piemēram, printeri vai USB ierīci, un atvienojiet VAIO datoru no tīkla, ja tas ir savienots ar tīklu.

  - Turiet pogu(Izslēgt) nospiestu ilgāk par 4 vai 10 sekundēm un pārliecinieties, ka nedeg strāvas padeves indikators. Pēc tam atkal ieslēdziet savu VAIO datoru.

- Ja problēmu neizdodas novērst, turiet pogu(Izslēgt) nospiestu ilgāk par 4 vai 10 sekundēm un pārliecinieties, ka nedeg strāvas padeves indikators. Atvienojiet visus VAIO datoram pievienotos kabeļus, piemēram, maiņstrāvas adapteri, izņemiet akumulatoru un uzgaidiet aptuveni piecas minūtes. Pēc tam pievienojiet visus kabeļus un perifērijas ierīces, ievietojiet akumulatoru un ieslēdziet datoru.

- Ja nav pareizi uzstādīts ārējais atmiņas modulis, VAIO dators var neieslēgties.

  Uzstādot atmiņas moduļus, ko nav apstiprinājis uzņēmums Sony, vai uzstādot tos nepareizi, dators var netikt sāknēts vai darboties nestabili. Šādā gadījumā uzstādiet atmiņas moduli no jauna.

  Ja izmantojat citu, nevis Sony zīmola atmiņas moduli, sazinieties ar atmiņas moduļa tirdzniecības pārstāvi vai ražotāju.

- Ienesot VAIO datoru no aukstas vietas siltumā vai lietojot to vidē ar augstu mitruma līmeni, datorā var uzkrāties kondensāts.

  Šādā gadījumā pirms datora ieslēgšanas uzgaidiet vismaz vienu stundu.

  Neizmantojiet datoru vidē ar augstu mitruma līmeni (ja relatīvais mitrums pārsniedz 80 %), jo tas var izraisīt datora darbības traucējumus.

Uz lapas sākumu