# Personālais dators VAIO Fit 14E/15ESVF1432/SVF1532

## Piezīmes par SD atmiņas karšu lietošanu

Pirms izmantot SD atmiņas kartes, izlasiet šos brīdinājumus, lai izmantotu tās pareizi.

- Glabājiet SD atmiņas karti bērniem neaizsniedzamā vietā. Pastāv tā norīšanas risks.

- Nepieskarieties SD atmiņas kartes savienotājam ar pirkstu vai metāla priekšmetiem.

- SD atmiņas karte satur smalkus elektroniskos komponentus. Neradiet tam triecienus, nelieciet to un nenometiet to.

- Neizjauciet un nemodificējiet SD atmiņas karti.

- Nesamitriniet SD atmiņas karti.

- Nelietojiet un neglabājiet to vietās, kurās ir šādi apstākļi:

  - īpaši augsta temperatūra, piemēram, saulē novietotā automašīnā

  - tieši saules stari

  - liels mitrums vai kodīgas vielas

  - daudz putekļu

- Nemēģiniet ievietot SD atmiņas karšu slotā cita tipa atmiņas karti vai atmiņas kartes adapteri. Nesaderīgas kartes un adapteri var iestrēgt slotā, izraisot jūsu VAIO datora bojājumus.

- SD atmiņas kartē ar ierakstīšanas aizsardzību nevar ierakstīt datus.

- Ieteicams izveidot svarīgu datu dublējumkopiju.

- Saglabātie dati var tikt zaudēti vai bojāti, ja:

  - izņemat SD atmiņas karti vai izslēdzat VAIO datoru, kamēr dati tiek nolasīti no SD atmiņas kartes vai ierakstīti tajā.

  - izmantojat SD atmiņas karti vietā, kurā statiskā elektrība vai elektriskie trokšņi var izraisīt kartes darbības traucējumus.

- Pārvietojot ielieciet SD atmiņas karti tai paredzētajā futrālī, lai izvairītos no statiskās elektrības lādiņa.

- Pirms SD atmiņas kartes lietošanas ar citu ierīci, nevis datoru, piemēram, ar digitālo kameru vai portatīvu audio ierīci, formatējiet (inicializējiet) SD atmiņas karti, izmantojot attiecīgo ierīci.

  Datora failu formāts netiek atbalstīts dažās ierīcēs, kā rezultātā tiek parādīts ziņojums ar ieteikumu formatēt SD atmiņas karti. Šajā gadījumā kopējiet datus no kartes savā VAIO datorā un formatējiet karti, izmantojot ierīci. Formatēšanas laikā visi SD atmiņas kartes dati tiks dzēsti.

  Plašāku informāciju skatiet rokasgrāmatā, kas iekļauta ierīces komplektācijā.

- Neievietojiet SD atmiņas karšu slotā nepiemērotus priekšmetus.

- SD atmiņas karšu slotu var izmantot vienīgi datu lasīšanai un rakstīšanai atbalstītajās atmiņas kartēs, un to nedrīkst izmantot citam nolūkam.

- SD atmiņas kartes (līdz 2 GB), SDHC atmiņas kartes (līdz 32 GB) un SDXC atmiņas kartes (līdz 128 GB), kas bija pieejamas līdz 2013. gada augustam, ir pārbaudītas, un ir konstatēta to saderība ar jūsu VAIO datoru. Tomēr nevar garantēt, ka visas SD atmiņas kartes, SDHC atmiņas kartes vai SDXC atmiņas kartes būs saderīgas ar šo datoru.

- VAIO datora SD atmiņas kartes slots neatbalsta SD, SDHC un SDXC atmiņas kartes autortiesību aizsardzības funkciju.

- Pastāvīgi piekļūstot atmiņas kartēm, dažu tipu SD atmiņas kartes, piemēram, atmiņas kartes ar īpaši ātrdarbīgu datu pārsūtīšanas funkciju (UHS – Ultra High Speed), var ļoti sakarst. Šādā gadījumā mazliet uzgaidiet, pirms izņemt atmiņas karti, līdz tā atdziest.

Uz lapas sākumu

### Saistītās tēmas

- SD atmiņas karšu ievietošana
- SD atmiņas karšu izņemšana

Uz lapas sākumu