# Personālais dators VAIO Fit 14E/15ESVF1432/SVF1532

## Rīcība ar diskiem (ar optisko diskdzini aprīkotiem modeļiem)

Izlasiet šo informāciju, lai aizsargātu diskos saglabātos datus un pienācīgi rūpētos par diskiem.

- Turiet disku aiz tā malām un centrālās atveres, nepieskaroties ierakstīšanas virsmai (atskaņošanas virsmai), kā redzams zemāk.

  Pirkstu nospiedumi un putekļi uz diska virsmas var izraisīt nolasīšanas un ierakstīšanas kļūdas. Noteikti uzturiet disku tīru.

- Uzņēmums Sony neatbild par disku problēmām un bojājumiem, kas radušies, piestiprinot uzlīmējamas disku etiķetes. Uzmanīgi izlasiet rokasgrāmatu, kas iekļauta etiķešu lietojumprogrammas vai etiķešu papīra komplektācijā, un izmantojiet etiķetes uz savu atbildību.

### Pienācīgas rūpes par diskiem

- Veicot normālu tīrīšanu, turiet disku aiz tā malām un izmantojiet mīkstu drānu, lai noslaucītu virsmu virzienā no centra uz āru, kā redzams zemāk.

- Ja disks ir īpaši netīrs, samitriniet mīkstu drānu ar ūdeni, kārtīgi izspiediet no tās lieko mitrumu un noslaukiet ar to diska virsmu. Pēc tam noslaukiet atlikušo mitrumu ar sausu un mīkstu drānu.

- Neizmantojiet šķīdinātājus, piemēram, benzīnu, atšķaidītāju, komerciāli pieejamus tīrītājus vai antistatiskus aerosolus, kas var izraisīt diska bojājumus.

Uz lapas sākumu