# Personālais dators VAIO Fit 14E/15ESVF1432/SVF1532

## Atmiņas moduļu pievienošana un izņemšana

Ja vēlaties palielināt datora ātrumu vai uzlabot veiktspēju, kad vienlaicīgi darbojas vairākas programmas, palieliniet atmiņas daudzumu, uzstādot papildaprīkojuma atmiņas moduļus.

Pirms datora atmiņas atjaunināšanas skatiet tēmu Piezīmes par atmiņas moduļu pievienošanu un izņemšanu.

Ja uzstādāt atmiņas moduļus divos vai vairākos slotos, tiek iespējots divu kanālu režīms, kas palīdz uzlabot veiktspēju.

Moduļa tips un datorā uzstādītās atmiņas daudzums var atšķirties atkarībā no modeļa.

1. Izslēdziet VAIO datoru un perifērijas ierīces, atvienojiet elektropadeves vadu un visus savienojumu kabeļus un izņemiet akumulatoru.

   Skatiet informāciju par akumulatora izņemšanu tēmā Akumulatora izņemšana.

2. Uzgaidiet, līdz VAIO dators atdziest.

   VAIO datora iekšējās daļas uzreiz pēc izslēgšanas var būt karstas. Esiet uzmanīgi, lai izvairītos no apdegumiem, strādājot ar VAIO datoru šajā stāvoklī.

3. Uzklājiet uz līdzenas vai plakanas virsmas tīru drānu un uzlieciet uz tās VAIO datoru tā, kā redzams zemāk. Izskrūvējiet skrūves ar krusta skrūvgriezi, lai atvērtu atmiņas moduļu nodalījuma vāku.

   Skrūvju atrašanās vietas ir norādītas ar bultiņām zemāk redzamajā attēlā.

   Dažiem modeļiem atmiņas moduļu nodalījuma vāka stiprināšanai ir izmantotas speciālas skrūves, kuras nevar izskrūvēt no vāka.

   Atmiņas modulis zem vāka ir pārsegts ar aizsargpārklājumu. Paceliet aizsargpārklājumu, kad uzstādāt vai izņemat atmiņas moduli.

   Paceliet pārklājumu uzmanīgi tā, lai tas neatvienotos vai nesalocītos.

4. Pieskarieties ārējam metāla objektam, lai izlādētu statisko elektrību.

   Nepieskarieties metāla daļām VAIO datora iekšpusē.

5. Ja brīvu slotu nav, izņemiet pašlaik uzstādīto atmiņas moduli. Velciet fiksatorus bultiņu virzienā, lai izceltu moduli no slota leņķi (1), pēc tam izvelciet moduli bultiņas (2) virzienā.

6. Izņemiet jauno atmiņas moduli no antistatiskā maisiņa.
7. Turiet atmiņas moduli aiz malas un iebīdiet to atmiņas moduļa slotā ar spaili uz leju, vienlaikus savietojot ierobojumu uz moduļa ar mazo izvirzījumu slotā.

8. Turiet atmiņas moduli aiz malas un bīdiet to iekšā līdz klikšķim, kā redzams attēlā.

   Fiksatori abās slota malās nofiksējas, lai nostiprinātu moduli. Nepieskarieties atmiņas moduļa integrētās shēmas (melnie komponenti).

9. Uzlieciet atmiņas moduļa nodalījuma vāku un pieskrūvējiet to ar 3. darbībā izņemtajām skrūvēm.
10. Uzstādiet akumulatoru un pievienojiet visus savienojumu kabeļus un perifērijas ierīces, kuras izņēmāt 1. darbībā, un ieslēdziet datoru.
11. Pārbaudiet, vai sistēmas atmiņas lielums ir mainīts pareizi.

    Ja norādītais sistēmas atmiņas daudzums ir pareizs, atmiņas moduļa uzstādīšana ir bijusi veiksmīga.

    Lai pārbaudītu sistēmas informāciju, skatiet tēmu Sistēmas informācijas skatīšana.

Uz lapas sākumu

### Saistītās tēmas

- Piezīmes par atmiņas moduļu pievienošanu un izņemšanu

Uz lapas sākumu