# Personālais dators VAIO Fit 14E/15ESVF1432/SVF1532

## Kā rīkoties, ja nevar atskaņot filmas vai audio celiņus, kas saņemti, izmantojot pa Wi-Fi(R) (bezvadu LAN), vai arī to atskaņošanas laikā notiek pārrāvumi? Kādēļ datu pārsūtīšanas ātrums ir lēns?

- Pārvietojiet savu VAIO datoru tālāk no šķēršļiem vai tuvāk piekļuves punktam, ko, iespējams, izmantosiet.

  Savienojuma iespējas ietekmē attālums, šķēršļi, ierīces konfigurācija, radioviļņu spēks vai traucējumi, sienu materiāli, aktīvās lietojumprogrammas u.c.

- Izmantojot piekļuves punktu, var rasties īslaicīga ierīces pārslodze. Tas ir atkarīgs no tā, cik daudz citu ierīču attiecīgajā brīdī saziņai izmanto šo piekļuves punktu.

  Nedaudz uzgaidiet un mēģiniet vēlreiz.

- Mainiet piekļuves punkta kanāla iestatījumu. Mainot kanālu, varat samazināt traucējumus savā bezvadu tīklā, tādējādi palielinot datu pārsūtīšanas ātrumu.

  Piekļuves punkta kanāla traucējumu gadījumā datu pārsūtīšanas ātrums var samazināties.

- Ja jūsu piekļuves punktam rodas traucējumi ar citiem piekļuves punktiem, mainiet piekļuves punkta kanālu.

  Skatiet vairāk informācijas rokasgrāmatā, kas iekļauta piekļuves punkta komplektācijā.

- Pārliecinieties, ka jūsu Wi-Fi ierīču tuvumā nedarbojas mikroviļņu krāsns.

  2,4 GHz frekvenču joslu, kurā darbojas Wi-Fi, izmanto dažādas ierīces un aparatūra. Ja izmantojat mikroviļņu krāsni, kamēr notiek saziņa ar Wi-Fi, datu pārsūtīšanas ātrums var samazināties, saziņas diapazons var sašaurināties vai arī saziņā var rasties pārrāvumi.

Uz lapas sākumu